**แบบเสนอโครงการเพื่อขอรับการสนับสนุนงบประมาณ**

**กองทุนหลักประกันสุขภาพเทศบาลเมืองสตูล**

กิจกรรมประเภทที่ □ กิจกรรมการจัดบริการสุขภาพตามชุดสิทธิประโยชน์

 □ กิจกรรมสนับสนุนงบประมาณแก่หน่วยบริการสาธารณสุข

 □ กิจกรรมสนับสนุนการสร้างเสริมสุขภาพโดยประชาชนและชุมชนในท้องถิ่น

 □ กิจกรรมการบริหารกองทุน พัฒนาศักยภาพกรรมการและพัฒนาระบบบริหารจัดการ

 ☑ กิจกรรมสนับสนุนกรณีเกิดโรคระบาดหรือภัยพิบัติ

**เรื่อง โครงการเทศบาลเมืองสตูลร่วมใจ ต้านภัยโควิด-19** **ปีงบประมาณ 2565**

**เรียน** ประธานกองทุนหลักประกันสุขภาพเทศบาลเมืองสตูล

**1. หน่วยงาน/องค์กร ที่รับผิดชอบ**.........กองสาธารณสุขและสิ่งแวดล้อม เทศบาลเมืองสตูล............

**2.หลักการและเหตุผล**
    เนื่องจากสถานการณ์การแพร่ระบาดของโรคติดเชื้อไวรัสโคโรน่า2019(โควิด-19) ในประเทศไทยยังคงพบผู้ติดเชื้อและผู้เสียชีวิตเป็นจำนวนมาก มีแนวโน้มสูงขึ้น ซึ่งหน่วยงานที่เกี่ยวข้องได้มีมาตรการที่สำคัญในการควบคุมโรค โดยมีการค้นหาผู้ติดเชื้อ ดูแลรักษา แยกกัก การกักตัวดูแลรักษาที่บ้าน การจัดตั้งศูนย์พักคอย เพื่อเตรียมรองรับผู้ป่วยที่ติดเชื้อไวรัสโคโรน่า 2019 (โควิด-19) ในพื้นที่ ก่อนนำส่งโรงพยาบาลหรือโรงพยาบาลสนาม โดยร่วมบูรณาการกับหน่วยงานต่างๆ ทั้งภาครัฐ องค์กรปกครองส่วนท้องถิ่นและเอกชนในการแก้ไขปัญหา

          ทั้งนี้ การเฝ้าระวังป้องกันและควบคุมโรคไวรัสโคโรนา 2019 (โควิด-19) จำเป็นต้องมีการดำเนินการให้ความรู้ คำแนะนำ การดูแลเฝ้าระวังป้องกันตนเองให้กับประชาชนในเขตพื้นที่ ได้แก่ หน่วยบริการ สถานบริการหน่วยงานสาธารณสุข สถานประกอบการ สถานศึกษา ศูนย์เด็กเล็ก หน่วยราชการ ร้านค้าชุมชน และบริการสาธารณะต่างๆ เขตในพื้นที่ความรับผิดชอบของเทศบาลเมืองสตูล

        การป้องกันและควบคุมการแพร่ระบาดของโรคติดเชื้อไวรัสโคโรน่า 2019 จึงมีความจำเป็นที่จะต้องยกระดับมาตรการเฝ้าระวัง ป้องกันและควบคุมการแพร่ระบาดของโรคติดเชื้อไวรัสโคโรน่า 2019 ในพื้นที่จังหวัดสตูล อาศัยอำนาจตามความในมาตรา 22 มาตรา 34 และมาตรา35 แห่งพระราชบัญญัติโรคติดต่อ พ.ศ. 2558 และข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 (ฉบับที่ 1)ข้อ 7(3) กำหนดให้โรงพยาบาล สถานพยาบาลหรือหน่วยงานที่มีหน้าที่และอำนาจในการป้องกันและดูแลรักษาผู้ป่วยทั้งภาครัฐและเอกชน จัดหายา เวชภัณฑ์ เครื่องมือในการตรวจโรค เครื่องช่วยหายใจและอุปกรณ์อื่นๆ ที่จำเป็นให้เพียงพอตามมาตรฐานที่กระทรวงสาธารณสุขกำหนดหรือแนะนำ ทั้งนี้ให้รวมถึงการเตรียมบุคลากรทางการแพทย์จากแหล่งต่างๆและการเตรียมสถานที่กักกัน สถานที่คุมไว้สังเกตหรือเตียงเพื่อรองรับผู้ป่วยที่อาจเพิ่มจำนวนขึ้น และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 มาตรา 16(19) บัญญัติให้องค์กรปกครองส่วนท้องถิ่นมีอำนาจหน้าที่ในการป้องกัน ควบคุมและระงับโรคติดต่อ

 ดังนั้น เพื่อเป็นการป้องกันการระบาดของโรคติดเชื้อไวรัสโคโรน่า 2019 ในเขตเทศบาลเมืองสตูล

และจังหวัดสตูล กองสาธารณสุขและสิ่งแวดล้อม เทศบาลเมืองสตูล จึงจัดทำโครงการเทศบาลเมืองสตูลร่วมใจ

ต้านภัยโควิด-19 ประจำปี 2565 ขึ้นเพื่อบริหารจัดการศูนย์กักตัว (Local Quarantine: LQ) ศูนย์พักคอย(Community Isolation : CI) เพื่อเฝ้าระวัง ป้องกัน และควบคุมการแพร่ระบาดของโรคติดเชื้อไวรัสโคโรน่า 2019 เทศบาลเมืองสตูล เพื่อเฝ้าระวัง ป้องกันและควบคุมการระบาดของโรคติดเชื้อไวรัสโคโรน่า 2019 ซึ่งกำลังลุกลามไปอย่างรวดเร็วให้ทันต่อสถานการณ์ของโรค

**3.วัตถุประสงค์**

1. เพื่อป้องกันการแพร่ระบาดของโรคติดเชื้อจากโรคไวรัสโคโรนา 2019 ในเขตเทศบาลเมืองสตูลและในจังหวัดสตูล
2. เพื่อสร้างความตระหนักรู้ให้กับประชาชนในการป้องกันโรคติดเชื้อไวรัสโคโรน่า 2019
3. เพื่อบริหารจัดการและจัดหาวัสดุอุปกรณ์ในการดำเนินการของศูนย์พักคอย / ศูนย์กักตัวกลุ่มเสี่ยงจากโรคติดเชื้อไวรัสโคโรนา 2019 COVID-19 (Local quarantine)

**4.วิธีดำเนินการ**

1. ประกาศแต่งตั้งคณะกรรมการดำเนินงานฝ่ายต่างๆที่เกี่ยวข้อง

2. ประสานบุคลากรทางการแพทย์จากศูนย์บริการสาธารณสุขและโรงพยาบาลสตูล อาสาสมัครสาธารณสุข(อสม.) อปพร. และหน่วยงานที่เกี่ยวข้อง เพื่อขอความร่วมมือดำเนินการค้นหากลุ่มเสี่ยงที่เดินทางเข้ามาอยู่ใน เขตเทศบาลเมืองสตูล

3. ประชุมคณะกรรมการดำเนินงาน เพื่อนำเสนอผลการดำเนินงานและแก้ไขปัญหาที่เกิดขึ้นทั้งคนไทยที่มาจากมาเลเซียและคนไทยจากจังหวัดกลุ่มเสี่ยงและผู้สัมผัสผู้ป่วย

1. จัดทำสื่อประชาสัมพันธ์ป้องกันโรคติดเชื้อไวรัสโคโรน่า 2019 และประชาสัมพันธ์ในรูปแบบต่างๆ
2. จัดซื้อวัสดุและอุปกรณ์การแพทย์ที่จำเป็นในการป้องกันโรคติดเชื้อไวรัสโคโรน่า 2019 เช่น เจลล้างมือที่มีแอลกอฮอล์อย่างน้อย 70 % เครื่องตรวจวัดออกซิเจนปลายนิ้ว ปรอทวัดไข้ หน้ากากอนามัย ชุดPPE เป็นต้น เพื่อบริการในสถานที่กักกันกลุ่มเสี่ยง สถานที่ราชการ สำนักงาน โรงเรียนในสังกัดเทศบาล สนามกีฬา ตลาดสด สถานที่ออกกำลังกาย วัด มัสยิด ฯลฯ
3. จัดเวรยามรักษาความปลอดภัยสถานที่กักตัวกลุ่มเสี่ยง ณ ศูนย์พักคอยรอเตียง(CI) ณ อาคารนันทนาการผู้สูงอายุฯ / ศูนย์กักตัว ณ โรงยิมเนเซียมสนามกีฬารัชกิจประการและโรงพยาบาลสนามอันดามัน จัดเวรพยาบาล เจ้าหน้าที่สาธารณสุข และผู้ช่วย ตรวจคัดกรองและดูแลสุขภาพผู้กักตัวประจำวัน จ้างผู้ดูแลรักษาความสะอาด จัดเวรตรวจการประจำวัน เพื่อรายงานสถานการณ์และแก้ไขปัญหาที่อาจเกิดขึ้น มีเจ้าหน้าที่รวบรวมและเก็บขนขยะติดเชื้อส่งไปโรงพยาบาลสตูล เพื่อส่งกำจัดอย่างถูกหลักวิชาการ ณ เตาเผาขยะติดเชื้อเทศบาลนครยะลา
4. สรุปผลการดำเนินโครงการ

**5.กลุ่มเป้าหมาย**

1. ศูนย์พักคอย (CI) ศูนย์กักตัวกลุ่มเสี่ยง (Local Quarantine) เพื่อกักตัวบุคคลที่เดินทางมาจากพื้นที่ที่มีการระบาดและพื้นที่เสี่ยงสูง จำนวน 14 วัน
2. ประชาชนทุกกลุ่มที่อาศัยอยู่ในเขตเทศบาลเมืองสตูล
3. สถานที่ให้บริการสาธารณะแก่ประชาชน ได้แก่ หน่วยงานและโรงเรียนสังกัดเทศบาลทุกแห่ง สนามกีฬารัชกิจประการ ศูนย์วิทยาศาสตร์การกีฬา ตลาดสด วัด มัสยิด ฯลฯ

**6.งบประมาณ**

 **ขอสนับสนุนงบประมาณจากกองทุนหลักประกันสุขภาพเทศบาลเมืองสตูล จำนวน 500,000.- บาท แยกรายละเอียด** ดังนี้

**กิจกรรมที่ ๑ จัดซื้อวัสดุ ครุภัณฑ์ และอุปกรณ์การแพทย์ในการป้องกันและควบคุมโรคติดเชื้อไวรัสโคโรน่า 2019**

 - เครื่องวัดอุณหภูมิ ปรอทวัดไข้ เครื่องวัดออกซิเจนปลายนิ้ว หน้ากากอนามัย เจลล้างมือ Alcohol> 70 % ชุดป้องกันการติดเชื้อ (PPE) หน้ากากป้องกันการติดเชื้อ น้ำยาฆ่าเชื้อโรค ชุดตรวจ ATK วัสดุอุปกรณ์ทางการแพทย์และเวชภัณฑ์อื่นที่จำเป็นต้องใช้ จำนวนเงิน **10,000** บาท

**กิจกรรมที่ 2. การดำเนินการจัดตั้งศูนย์กักตัวกลุ่มเสี่ยงโรคติดเชื้อไวรัสโคโรนา 2019 COVID-19 (Local quarantine) จัดตั้งศูนย์พักคอย(Community Isolation) การคัดกรอง/เฝ้าระวัง /คุมไว้สังเกต รักษาพยาบาล และติดตามกลุ่มเสี่ยงโรคติดเชื้อไวรัสโคโรน่า 2019 ผู้ที่เดินทางจากต่างประเทศหรือมาจากพื้นที่เสี่ยง ตามที่ ศบค.และจังหวัดสตูล โดยมติคณะกรรมการโรคติดต่อจังหวัดสตูลกำหนดและการรักษาความปลอดภัย รพ.สนาม เป็นเงิน 490,000 บาท ดังนี้**

- ค่าวัสดุอุปกรณ์ต่างๆในการจัดเตรียมศูนย์กักตัวกลุ่มเสี่ยงจากโรคติดเชื้อไวรัสโคโรนา 2019 COVID-19 Local quarantine และศูนย์พักคอย เช่น อุปกรณ์เครื่องนอน หมอน มุ้ง พัดลม ถังขยะติดเชื้อ ถุงขยะติดเชื้อ ถุงดำ น้ำยาทำความสะอาด ฯลฯ เป็นเงิน **10,000** บาท

 -ค่าใช้จ่ายในการรับ-ส่งผู้ป่วยไปยังโรงพยาบาล โรงพยาบาลสนามและรับกลับบ้านเมื่อรักษาหาย ค่าน้ำมันเชื้อเพลิงและหล่อลื่น เป็นเงิน **5,000** บาท

 - ค่าตอบแทน อปพร. ปฏิบัติงานรักษาความปลอดภัยศูนย์พักคอย (CI) และศูนย์กักตัว(Local Qurantine) วันละ 2 ผลัดๆละ 9 ชั่วโมง ศูนย์พักคอย (CI) เป็นเงินคนละ 300บาท X 2 คน ต่อวัน + ศูนย์กักตัว(Local Qurantine) เป็นเงินคนละ 300บาท X 3 คน ต่อวัน X 180 วัน เป็นเงิน **270,000** บาท

 - ค่าจ้างพนักงานทำความสะอาด ฆ่าเชื้อศูนย์กักตัว เดือนละ 9,000 บาท เป็นเงิน **54,000** บาท

 - ค่าอาหารผู้ถูกกักตัว คนละ 3 มื้อๆละ 50 บาท เฉลี่ยวันละ 10 คน เป็นเงิน **150,000** บาท

 - ค่าใช้จ่ายอื่นๆที่จำเป็น จำนวน **1,000** บาท

**รวมเป็นเงินทั้งสิ้น 500,000.- บาท (ห้าแสนบาทถ้วน)**

 **\*\*\*\*ทุกรายการสามารถถัวเฉลี่ยจ่ายกันได้ตามความเหมาะสม\*\*\*\***

**7.สถานที่ดำเนินการ**

 1. เขตเทศบาลเมืองสตูลทั้งหมด

 2. อาคารโรงยิมสนามกีฬารัชกิจประการ / โรงพยาบาลสนาม/อาคารนันทนาการผู้สูงอายุฯ

 3. หน่วยงานและโรงเรียนสังกัดเทศบาลทุกแห่ง ตลาดสด สนามกีฬา ฯลฯ ในเขตเทศบาล

**8.ระยะเวลาดำเนินการ** ธันวาคม 2564 - กันยายน 2565

**9.ตัวชี้วัดโครงการ**
 1. ร้อยละ 80 ของกลุ่มเป้าหมายมีความรู้ในการป้องกัน โรค COVID-19 ได้

 2. มีวัสดุการแพทย์และอุปกรณ์เพียงพอในการป้องกันและควบคุมโรค COVID-19

 3. ศูนย์กักตัวกลุ่มเสี่ยงจากโรค COVID-19 (Local quarantine)และศูนย์พักคอย มีการบริหารจัดการที่ดี มีความพร้อมในการรับกลุ่มเสี่ยงเข้ารับการกักตัว

**10.วิธีการประเมินผลตัวชี้วัด**

1. ประชาชนกลุ่มเป้าหมายสามารถปฏิบัติตนเพื่อป้องกันความเจ็บป่วยโรค COVID-19 ได้อย่างถูกต้อง

2. มีแนวทางในการควบคุมอัตราการป่วยด้วยโรค COVID-19 และสามารถดำเนินการได้ตามมาตรการได้อย่างเหมาะสม

3. ศูนย์กักตัวกลุ่มเสี่ยงจากโรค COVID-19 (Local quarantine) และศูนย์พักคอย มีคุณภาพพร้อมให้บริการแก่ประชาชนกลุ่มเสี่ยงจากโรค COVID-19

**11.ผลที่คาดว่าจะได้รับ**

 11.1 ประชาชนมีความรู้และสามารถป้องกันตนเองโรค COVID-19

 11.2 ประชาชนกลุ่มเสี่ยงได้รับการดูแลสุขภาพและป้องกันโรค COVID-19

 11.3 สามารถควบคุม/ลด อัตราการป่วย/ตายด้วยโรค COVID-19 ในเขตความรับผิดชอบของเทศบาลเมืองสตูลได้

 11.3 หน่วยงานสามารถดำเนินการป้องกันและควบคุมโรค COVID-19 ได้อย่างมีประสิทธิภาพ

**12. ผู้รับผิดชอบโครงการ**

 12.1 นางสาวกฤษณา ละอองสุวรรณ หมายเลขโทรศัพท์ 085-5772246

 12.2 นางสาวรุสนา คชฤทธิ์ หมายเลขโทรศัพท์ 081-0971550

 12.3 นางสาวปิยาภรณ์ ตันตระการสกุล หมายเลขโทรศัพท์ 086-9651928

ลงชื่อ ............................................................... ผู้เขียนแผนงาน/โครงการ/กิจกรรม

 (นางสาวกฤษณา ละอองสุวรรณ)

 ตำแหน่ง พยาบาลวิชาชีพชำนาญการ

 เบอร์โทรศัพท์ 085-5772246

ลงชื่อ ............................................................... ผู้เสนอแผนงาน/โครงการ/กิจกรรม

 (นางสาวรุสนา คชฤทธิ์)

 ตำแหน่ง นักวิชาการสุขาภิบาลปฏิบัติการ

 เบอร์โทรศัพท์ 081-0971550

ลงชื่อ ............................................................... ผู้เสนอแผนงาน/โครงการ/กิจกรรม

 (นางสาวปิยาภรณ์ ตันตระการสกุล)

 ตำแหน่ง หัวหน้าฝ่ายบริการสาธารณสุข

 เบอร์โทรศัพท์ 086-9651928